આ વિશાળ સંકુલ તેના ઉદ્ઘાટન પહેલાં જ વિવાદના વમળમાં ફસાયું છે. ધાણેટી- લોડાઇ- ભુજ રબારી સમાજ વિકાસ મંડળના પ્રમુખ પબાભાઇ રબારીએ ખાનગી વ્યક્તિની માલિકીની જગ્યા બોગસ દસ્તાવેજથી કચ્છ નવનિર્માણ ટ્રસ્ટના નામે ટ્રાન્સફર થઇ હોવાના આક્ષેપો કર્યા છે. તેમના જણાવ્યા મુજબ “જમીનના મૂળ માલિક દેવરા વેલા રબારી છે. આ જમીન પર બાંધકામની પરવાનગી નથી છતાં બાંધકામ કરાયું છે. આ અંગે કલેક્ટરને અરજી કરાઇ છે અને કાયદેસરની નોટિસ પણ ફટકારાઇ છે પરંતુ તેનો કોઇ જવાબ અપાયો નથી. જે દસ્તાવેજ બનાવાયો છે તેમાં અમારી જમીનનો સરવૅ નંબર નથી. આથી આ સંકુલનું થનારું ઉદ્ઘાટન ગેરવાજબી છે. આ અંગે કાયદેસરની કાર્યવાહી કરવા બાબત વિચારાઇ રહ્યું છે.”